Deutsche Bank Park

Deutsche Bank Park – futbolo stadionas Frankfurte prie Maino, vienas didžiausių Vokietijoje. Stadionas talpina 48 000 žiūrovų, tarp jų 20 000 stovimųjų vietų. Daugiausia naudojamas futbolo ir amerikietiškojo futbolo rungtynėms, čia namų rungtynes žaidžia Frankfurto „Eintracht“ ir Frankfurto „Galaxy“ klubai. Požeminė automobilių stovėjimo aikštelė gali talpinti 1800 automobilių. Arenos stogas sveria 2500 tonų, o videokubas – 30 tonų. Istorija Stadionas atidarytas 1925 m. gegužės 21 d. kaip Miško stadionas (vok. Waldstadion). 1937 ir 1953 m. renovuotas. 1966 m. vyko bokso kova tarp Muhammad Ali ir Karl Mildenberger. Besiruošiant 1974 m. pasaulio čempionatui, 1972–1974 m. vėl renovuotas. Čia vyko 1988 m. Europos futbolo čempionatas. 2002 m. vėl prasidėjo stadiono rekonstrukcija, kuri tęsėsi iki 2005 m. Stadionas rekonstruotas jo neuždarant, dėl rekonstrukcijos nebuvo nukeltos nė vienerios rungtynės. Stadiono atnaujinimui buvo sunaudota 80 000 m³ betono ir 12 000 tonų plieno. Iš viso rekonstrukcija kainavo 171 mln. eurų. 2005 m. liepą stadionas pervadintas į „Commerzbank“ arena (pagal bankų koncerną „Commerzbank“). Po rekonstrukcijos čia buvo surengtas 2005 m. FIFA konfederacijų taurės finalas. 2006 m. stadione buvo sužaistos penkerios XVIII pasaulio futbolo čempionato rungtynes. 2020 m. liepą pasikeitė rėmėjai, todėl stadionas pervadintas „Deutsche Bank“ vardu. Stadione vyko 2024 m. Europos futbolo čempionatas (5 rungtynės). Rungtynės Šaltiniai Nuorodos Oficiali svetainė